recursal/SuperWikiNEXT-32B huggingface dataset:
தங்குமிடம் in தெலங்காணா, இந்தியாவார்ப்புரு:SHORTDESC:தங்குமிடம் in தெலங்காணா, இந்தியா
**அஸ்மான் கர் அரண்மனை** (*Asman Garh Palace*) என்பது இந்தியாவின் தெலங்காணாவின் ஐதராபாத்து நகரில் அமைந்துள்ள ஒரு அரண்மனையாகும். அஸ்மான் என்றால் "வானம்" என்றும், கர் என்பதற்கு "வீடு" என்றும் பொருள். இந்த கட்டிடம் ஒரு இடைக்கால ஐரோப்பிய கோட்டை போல வடிவமைக்கப்பட்டுள்ளது. அரண்மனை ஒரு மலையடிவாரத்தில் அமைந்துள்ளது.

இதனைச் சுற்றியுள்ள காட்டில் வேட்டையாடிய ஐதராபாத் நிசாம், இந்த அரண்மனையில் தங்க ஆரம்பித்தார். பின்னர், இந்த அரண்மனை தொல்பொருள் அருங்காட்சியகமாக மாற்றப்பட்டது. அதன் பிறகு அனாதை இல்லமாக மாற்றப்பட்ட இது தற்போது ஒரு பள்ளியாக மாற்றப்பட்டுள்ளது (புனித சூசையப்பர் பொதுப் பள்ளி, அஸ்மான் கர் அரண்மனை கிளை). மலக்பேட்டையில் உள்ள தொலைக்காட்சிக் கோபுரத்திற்கு அருகில் அமைந்துள்ள அரண்மனை 1885 ஆம் ஆண்டில் பைகா வம்ச பிரபுவான சர் அஸ்மான் ஜா பஷீர்-உத்-தௌலா என்பவரால் கட்டப்பட்டது.

வடிவமைப்பு
----------

இது கோதிக் கட்டிடக்கலை அடிப்படையில் அமைந்துள்ளது. மேலும், இது ஒரு ஐரோப்பிய இடைக்கால கோட்டையின் வடிவத்தில் உள்ளது. அஸ்மான் கர் அரண்மனையின் கருங்கல் கோபுரங்களும் வளைந்த சாரளங்களும் தனித்து நிற்கின்றன.

மேற்கோள்கள்
-----------

1. ↑  The Hindu, Hyderabad (21 January 2004). "Castle of dreams". K. Venkateshwarlu.. பார்த்த நாள்: 30 December 2018.

வெளி இணைப்புகள்
---------------

* பரணிடப்பட்டது 2021-05-06 at the வந்தவழி இயந்திரம்
* Picture of Asman Garh Palace
* *The Hindu* feature on Asman Garh Palace
**பிரகதிஷீல் சமாஜ்வாடி கட்சி (லோஹியா)** (*Pragatisheel Samajwadi Party (Lohiya)*)(மொழிபெயர்ப்பு : *முற்போக்கு சோசலிச கட்சி (லோஹியா)),* என்பது முன்னர் சமாஜ்வாதி மதச்சார்பற்ற முன்னணி என உத்தரப் பிரதேசம் முன்னாள் அமைச்சர் சிவபால் சிங் யாதவ் தோற்றுவித்த கட்சி ஆகும். இவர் சமாஜ்வாதி கட்சியிலிருந்து ஆகஸ்ட் 29, 2018 அன்று விலகி இக்கட்சியினைத் தோற்றுவித்தார். சோசலிச விழுமியங்களைத் தக்கவைக்க பிரகதிஷீல் சமாஜ்வாடி கட்சியை (லோஹியா) உருவாக்க முடிவு செய்துள்ளதாகக் கூறினார். தற்போதைய சூழ்நிலையில் பிரகதிஷீல் சமாஜ்வாடி கட்சி தேர்தல் ஆணையத்தால் பதிவு செய்யப்பட்ட அரசியல் கட்சியாகும். உத்தரப்பிரதேசத்தின் தலைநகரான இலக்னோவில் முகாம் அலுவலகம் உள்ளது. கட்சியின் நிரந்தர அலுவலகம் லக்னோவின் கோமதி நகரில் அமைந்துள்ளது.

தேர்தல் சின்னம்
---------------

கட்சிக்கு அதிகாரப்பூர்வமான தேர்தல் சின்னமாக "திறவுகோல்" 2019 தேர்தலில் போட்டியிடுவதற்காக ஒதுக்கப்பட்டது. பின்னர், இது 2022 தேர்தலுக்கு முன்பு "நாற்காலி" என மாற்றப்பட்டது

குறிப்பிடத்தக்க தலைவர்கள்
-------------------------

சிவபால் சிங் யாதவ் - முன்னாள் சட்டமன்ற உறுப்பினர், பொதுப்பணித்துறை மற்றும் ஜல் சக்தி துறையின் முன்னாள் அமைச்சர், அரசு, உத்தரப்பிரதேசம்

ரகுராஜ் சிங் ஷக்யா - முன்னாள் நாடாளுமன்ற உறுப்பினர், முன்னாள் சட்டமன்ற உறுப்பினர்

சையதா ஷதாப் பாத்திமா - முன்னாள் அமைச்சர்

ஆதித்யா யாதவ் - தலைவர் UPPCF மற்றும் பொதுச் செயலாளர், முற்போக்கு சோசலிச கட்சி (லோஹியா)

கட்சி கொடி
----------

சிவப்பு நிறம் சோசலிசத்தையும் மஞ்சள் நிறம் எதிர்பார்ப்பினையும் பச்சை நிறம் ஒருங்கிணைப்பு மற்றும் செழுமையினைக் குறிக்கின்றது.

இந்த வகையில், சமூகத்தில் சோசலிசத்துடன் பிணைப்பதன் மூலம் உடல் வளத்தை அடைவதற்கான எதிர்பார்ப்பைக் கொடி அடையாளப்படுத்துகிறது.

மேற்கோள்கள்
-----------

1. ↑  "Shivpal Yadav launches party, says tried to hold SP together" (ஆங்கிலம்). 23 October 2018. 25 December 2018 அன்று பார்க்கப்பட்டது.
2. ↑  "Shivpal Yadav floats new party- Pragatisheel Samajwadi Party (Lohia)" (in en-IN). *இந்தியன் எக்சுபிரசு*. 24 October 2018. .
3. ↑  "शिवपाल यादव ने मुलायम के कभी अखिलेश तो कभी अपने मंच पर मौजूद रहने पर ये दिया बयान- Amarujala".. பார்த்த நாள்: 25 December 2018.
4. ↑  "His new outfit to take out rally today: Shivpal Yadav takes SP formula, men to try outwit Akhilesh Yadav" (in en-IN). *இந்தியன் எக்சுபிரசு*. 9 December 2018.. பார்த்த நாள்: 25 December 2018.
5. ↑  "यूपी: शिवपाल सिंह यादव की पार्टी प्रसपा का नया चुनाव चिह्न 'स्टूल', चुनाव आयोग ने किया आवंटित". *Amar Ujala* (இந்தி). 2022-01-01 அன்று பார்க்கப்பட்டது.
அஸ்வெஸ்ட்ரி குறைபாடுக் குறியீடு என்பது இடுப்பு மற்றும் முதுகு வலிகளின் அளவை மதிப்பிடும் ஒரு மதிப்பீட்டு முறை ஆகும்.

உருவாக்கம் மற்றும் பயன்பாடு
---------------------------

இது பாதிக்கப்பட்டவரிடம் கேள்விகள் கேட்டு மதிப்பிடப்படும். 1980 ஆம் ஆண்டு இயன்முறைமருத்துவத்தில் இது முதன் முதலில் ஜெர்மி பயர்பெங்க் எட் அல் என்பவரால் வெளியிடப்பட்டது. இதன் தற்போதைய வழிமுறை முள்ளந்தண்டு நிரல் சஞ்சிகை மூலம் 2000 ஆம் ஆண்டு வெளியிடப்பட்டது.
 இம்முறையில் பத்து விதமான கேள்விகள் கேட்கப்படும்.

**அவைகள் முறையே:**

1. வலியின் அளவு
2. பளு தூக்கும் தன்மை
3. அன்றாட வேலை
4. நடப்பதால்
5. உட்காருவதால்
6. உடலுறவு கொள்ளும்போது
7. நிற்கும் தன்மை
8. சமூக வாழ்வு
9. தூங்கும்போது
10. பயணம் மேற்கொள்ளும்போது முதலிய தலைப்பின்கீழ் கேள்விகள் கேட்கப்படும்.

  

ஒவ்வொரு கேள்விகளுக்கும் 6 விதமான மதிப்பீடு வழங்கப்படும். அது 0 முதல் 5 மதிப்பெண் ஆகும். 0 என்பது குறைபாடு இல்லை அல்லது இயலாமை இல்லை என்பதாகும். 
மதிப்பெண் 5 க்கு செல்லச்செல்ல இயலாமையின் அளவு அதிகமாகும். அணைத்து கேள்விகளின் மொத்த மதிப்பெண்களை கூட்டி இரண்டால் பெருகினால் 100க்கு என்ன மதிப்பெண் என கொள்ளப்படும். இதுவே இயலாமையின் சதவீதம் ஆகும். அதன் படிநிலைகள் கீழே கொடுக்கப்பட்டுள்ளது.

மதிப்பீடு
---------

* 0% –20%: குறைந்தபட்ச இயலாமை
* 21%–40%: மிதமான இயலாமை
* 41%–60%: கடுமையான இயலாமை
* 61%–80%: முடமாதல்
* 81%–100%: படுக்கைப்படுக்கையாக

மேற்கோள்கள்
-----------

1. ↑  Fairbank JC, Couper J, Davies JB. The Oswestry Low Back Pain Questionnaire. Physiotherapy 1980; 66: 271-273.
2. 1 2 3 4  Fairbank JC, Pynsent PB. The Oswestry Disability Index. Spine 2000 Nov 15;25(22):2940-52
3. ↑  National Council for Osteopathic Research
4. ↑  Oswestry Low Back Pain Disability Questionnaire
**பிரஃபுல்ல சமந்தரா** (Prafulla Samantara) என்பவர் இந்தியாவின் ஒடிசா மாநிலத்தைச் சேர்ந்த ஒரு சுற்றுச்சூழல் செயற்பாட்டாளராவார். இவரது பணிகளை பாராட்டி 2017 ஆண்டுக்கான பசுமை நோபல் பரிசு என்று பாராட்டப்படும் கோல்டுமேன் சுற்றுச்சூழல் விருது வழங்கப்பட்டுள்ளது.

சட்டப்போராட்டம்
---------------

ஒடிசா மாநிலத்தின் கிழக்குப் பகுதியில் பல்லுயிர் வளம் நிறைந்த நியமகிரி மலை உள்ளது. இந்த மலைச்சிகரங்களில் இருந்து உருவாகும் நூற்றுக்கும் மேற்பட்ட ஓடைகள் பல்லாயிரக்கணக்கான மக்களின் நீராதராமாக விளங்குகின்றன. இந்த மலைப்பகுதியில் எட்டாயிரம் மக்கள்தொகை உடைய டோங்க்ரியா கோந்த் எனும் பழங்குடிகள் வாழ்கின்றனர்.
இந்நிலையில் 2000களின் துவக்கத்தில் பன்னாட்டு நிறுவனமான வேதாந்தா ரிசோர்சஸ், இந்த மலைப்பகுதியில் பாக்சைட் எடுப்பதற்கு அரசிடம் அனுமதி பெற்றது. இது, நியமகிரி மலையைச் சீர்குலைக்கும் பல்வேறு நடவடிக்கைகளுக்குத் தொடக்கப் புள்ளியாக அமைந்தது, 1,660 ஏக்கர் வளமான மலைப்பகுதி அழிவை எதிர்நோக்கியது.

இந்த சிக்கல் குறித்து பிரஃபுல்லா சமந்தராவுக்கு தெரியவந்தது. இதனால் ஏற்படும் விளைவுகளை அறிந்து பழங்குடி மக்களின் வாழ்வாதாரம்மையும், நியமகிரி மலையையும் பாதுகாக்க வேண்டுமென முடிவெடுத்து, பழங்குடிகளுக்கு அவர்களது பாரம்பரிய நிலங்கள் பறிக்கப்படும் ஆபத்து குறித்து எச்சரித்தார். மக்களுடன் இணைந்து பரப்புரை, சிறு கூட்டங்கள், பேரணிகள் ஆகியவற்றால் சுரங்க வேலைகள் தொடராமல் இருக்கப் போராடினார். மற்றொருபுறம் வேதாந்தா பாக்சைட் சுரங்கத்தைத் தடைசெய்யும் மனுவை உச்ச நீதிமன்றத்தில் முதல் ஆளாகத் தாக்கல் செய்தார். இந்த வழக்கில் பத்தாண்டுகளுக்குப் பிறகு வரலாற்று சிறப்புமிக்க தீர்ப்பை உச்ச நீதிமன்றம் அளித்தது, அதன்படி வேதாந்தா சுரங்கம் அமைப்பது தொடர்பாக ஆதரவு, எதிர்ப்பு போன்றவற்றை தெரிவிக்க உள்ளூர் சமூகங்கள் வாக்களிக்க வேண்டும் என உத்தரவிட்டது. 2013 ஆகஸ்ட் மாதம் 12 பழங்குடி பஞ்சாயத்துகளும் சுரங்கத்துக்கு எதிராக வாக்களித்தன. இதைத் தொடர்ந்து பகுதியளவு செயல்பாடுகளை நிறுத்திய வேதாந்தா நிறுவனம், 2015 ஆகஸ்ட்டில் அலுமினியச் சுத்திகரிப்பு நிலையத்தை முற்றிலும் மூட முடிவெடுத்தது. டோங்க்ரியா கோந்த் பழங்குடியினர் நியமகிரி மலையைப் பாதுகாப்பதை 2016-ம் ஆண்டில் உறுதிப்படுத்திய உச்ச நீதிமன்றம், ஒடிசா சுரங்க நிறுவனம், வேதாந்தா மனுக்களை நிராகரித்தது.

விருது
------

இதற்காக 12 வருடம் சட்டப் போராட்டம் நடத்திய பிரஃபுல்ல சமந்தராவுக்கு கோல்டுமேன் சூழலியல் விருது வழங்கப்பட்டுள்ளது.

மேற்கோள்கள்
-----------

1. ↑  2017 APREL 29. "When I first saw Niyamgiri, I was speechless: Prafulla Samantara". *NEWS*. THE HINDU. 6 மே 2017 அன்று பார்க்கப்பட்டது.
2. ↑  "சுரங்க எதிர்ப்பாளருக்குப் பசுமை நோபல் விருது". *கட்டுரை*. தி இந்து. 6 மே 2017. 6 மே 2017 அன்று பார்க்கப்பட்டது.
3. ↑  "Prafulla Samantara".. 6 மே 2017 அன்று பார்க்கப்பட்டது. External link in `|publisher=` (உதவி)
ஈரோனிமுசு போச்சின் *மந்திரவாதி*. மற்றவர்கள் ஓவியத்திலுள்ள மற்றப் பொருள்களைக் காண்கின்றபோது பச்சை வண்ண ஆடையிலுள்ள பெண் பார்ப்பவரையே கூர்ந்து நோக்குகின்றார். காண்பவரே காட்சிப்பொருளானதை ஓவியம் விளக்குகின்றது.
**கூர் பார்வை** (*Gaze*) ஒரு மனிதர் மற்றொரு மனிதரின் உருவத்தை அவரது வடிவமைப்பை இரசிக்கும் வண்ணம் பார்ப்பது ஆகும். இந்தச் சொல்லை, தான் பார்க்கப்படுவதை உணர்ந்து கவலைப்படும் நிலையைக் குறிக்க, உளவியலாளர் ஷாக் லகன் பரவலாக்கினார். தான் காணப்படும் பொருளாவதால் தனது தன்னாட்சி குறைபடுவதாக உணரும் உளவியல் நிகழ்பாடு என இதை லகன் விளக்கினார். இது கண்ணாடி முன்பான குழந்தையின் மனநிலையை ஒத்ததாகவும் விளக்குகிறார்; முதன்முதலாக கண்ணாடியின் முன்பு தன்னைப் பார்த்தபின்பே குழந்தை தனக்கு ஓர் தோற்றம் இருப்பதை உணர்கின்றது. லகனின் கூற்றுப்படி, கூர்பார்வையால் ஏற்படும் விளைவை நாற்காலி அல்லது தொலைக்காட்சித் திரை மூலமாகவே ஏற்படுத்தலாம்; இது அப்பொருள் கண்ணாடி போல பிரதிபலிப்பதாக கருத்தில்லை; எந்தப் பொருளின் இருப்பையும் உணர்ந்துள்ள விழிப்புணர்வே இதற்குக் காரணமாகும்.

கோட்பாட்டின் வரலாறு
-------------------

கூர்பார்வை குறித்த கோட்பாட்டை இழான் பவுல் சார்த்ர காலத்திலிருந்தே இருத்தல் கொள்கையாளர்களும் தோற்றப்பாட்டியலாளர்களும் விவாதித்துள்ளனர். அதிகார உறவுகளுக்கும் ஒழுங்குமுறை நடவடிக்கைகளுக்குமான இயக்காற்றலை விளக்க ஃபூக்கோ கூர்பார்வை கோட்பாட்டை *ஒழுங்குமுறையும் தண்டிப்பும்* என்ற நூலில் பயன்படுத்தியுள்ளார். இதேபோல ஜாக்கஸ் தெரிதாவும் தனது *தி அனிமல் தட் தேர்போர் ஐ யாம்* என்ற நூலில் விலங்குகளுக்கும் மாந்தர்களுக்குமானத் தொடர்பை கூர்பார்வை மூலமாக விளக்கியுள்ளார். திரைப்படங்களில் பாலுறவுக் காட்சிகளில் ஒளிபிடி கருவி பொதுவாக பெண்ணின் உடலையும் ஆணின் முக உணர்ச்சிகளையும் காட்டுவதில் கூர்பார்வை கோட்பாடு விளங்குகின்றது. திரைப்படத்தைத் தவிர மற்ற தொழினுட்ப வடிவங்களிலும் கூர்பார்வையைக் காணலாம். ஒளித விளையாட்டுக்கள், சிறுவர் சித்திரக்கதைகளிலும் கூட பெண்களின் முகத்தை விட மணற்கடிகை வடிவம் வலியுறுத்தப்படுகின்றது.

மேற்பார்வைகள்
-------------

1. ↑  Jean-Paul Sartre *Being and Nothingness*, Part 3, Chapter 1
2. ↑  "Male Gaze". *tvtroops.org*. 16 December 2014 அன்று பார்க்கப்பட்டது.
3. ↑  "Male Gaze". *tvtroops.org*. 16 December 2014 அன்று பார்க்கப்பட்டது.

வெளியிணைப்புகள்
---------------

* Notes on The Gaze
* Robert Doisneau, *Un regard Oblique*, 1948 — photograph illustrating gaze
* The Male Gaze, with photographs of several advertisements
* *Aux Fenêtres de l'âme* (*Windows of the Soul*), a Ron Padova film
**அமெரிக்க வேதியியல் குமுகம்** (*American Chemical Society*) என்பது அமெரிக்க வேதியியல் அறிஞர்களின் குழுமம். இக் குமுகம் 1876ல் அமெரிக்கவில் உள்ள நியூ யார்க் பல்கலைகழகத்தில் தொடங்கபெற்றது. 2011ல் 161,000 உறுப்பினர்கள் இருந்தனர். வேதியியல், வேதிப் பொறியியல் என்பவற்றுடன் வேதியியலோடு தொடர்புடைய பிற துறைகளிலும் பல்வேறு மட்டங்களிலான பட்டங்களைப் பெற்றவர்கள் இச்சங்கத்தில் உறுப்பினர்களாக உள்ளனர். இது உலகின் மிகப் பெரிய அறிவியல் சங்கமாக இருப்பதுடன், அதிகாரம் பெற்ற அறிவியல் தகவல்களுக்கான முன்னணி மூலமாகவும் இது உள்ளது. அமெரிக்க வேதியியல் குமுகம் ஒரு இலாப நோக்கற்ற அமைப்பு. இவ்வமைப்பு ஆண்டுக்கு இருமுறை வேதியியல் துறை முழுவதையும் தழுவிய கூட்டங்களையும், வேதியியலின் குறிப்பிட்ட துறைகளுக்காகப் பல தனித்தனிக் ஆய்வரங்குகளையும் நடத்துகின்றது, மற்றும் 20க்கும் மேற்பட்ட பயன்மிகு முதல்தரமான ஆய்விதழ்களை வெளியிடுகின்றது. இதனால் வெளியிடப்பட்ட முதல் ஆய்விதழின் தொடக்கம் 1879.

இக் குமுகம் வேதியியல் பொருள்களின் அறிவியல் குறிப்புகளைத் தொகுத்துத் தரும் பணி (*Chemical Abstracts Service (CAS)*) ஒன்றை நடத்தி வருகின்றது. ஒவ்வொரு வேதியியல் பொருளுக்கும் தனியொரு அடையாள எண் தருகின்றது. இதற்கு CAS எண் என்று பெயர். இந்த எண்ணைக் கொண்டு ஒரு பொருளைப்பற்றிய துல்லியமான உண்மைகளை அறிந்து கொள்ளலாம். 2006 ஆம் ஆண்டு 'சூன் மாதம் வரையிலும் சுமார் 28,250,300 வேதியியல் பொருள்களுக்கான பண்புகள் குறிக்கப்பட்டு உள்ளன. ஒரு கிழமைக்கு (ஒரு வாரத்திற்கு) 50,000 புதிய வேதியியல் பொருள்களுக்கான செய்திகள் சேர்க்கப்படுகின்றன.

வெளி இணைப்புகள்
---------------

* அமெரிக்க வேதியியல் குமுகத்தின் CAS பதிவேட்டு விளக்கம் CAS registry description

ஒரு வேதியியல் பொருளின் CAS எண் என்ன என்று கண்டுபிடிக்க கீழ்க் காணும் இலவச இணைப்புகளை பயன் படுத்தலாம்.

* PubChem
* NIH ChemIDplus பரணிடப்பட்டது 2005-07-06 at the வந்தவழி இயந்திரம்
* NIST Chemistry WebBook
* NCI Database Browser பரணிடப்பட்டது 2005-06-19 at the வந்தவழி இயந்திரம்
* Chemfinder பரணிடப்பட்டது 2013-04-11 at the வந்தவழி இயந்திரம்
* European chemical Substances Information System (ESIS) பரணிடப்பட்டது 2006-06-17 at the வந்தவழி இயந்திரம் - useful for finding EC#
**கூம்பு உயிரணுக்கள்** அல்லது **கோன் செல்கள்** மனிதர்கள் உள்ளிட்ட முதுகெலும்பிகளின் விழித்திரைகளில் காணப்படும் ஒருவகை ஒளி ஏற்பு உயிர் அணுக்கள் ஆகும். ஒளியின் வெவ்வேறு அலைநீளங்களுக்கு ஏற்ப வெவ்வேறாக பதில் அளிப்பதன் மூலம் வண்ணங்களை பிரித்துணர இது முதுகெலும்பிகளுக்கு உதவுகிறது. வெளிச்சத்தில் இவ்வகை உயிரணுக்கள் முழுமையாக செயல்படுகின்றன. மனித விழிகளில் அறுபது முதல் எண்பத்து நூறாயிரம் வரையிலான கூம்பு உயிரணுக்கள் காணப்படுகின்றன.

குட்டையான, நடுத்தரமான மற்றும் நீளமான வகை கூம்பு அணுக்களின் பதிலளிப்பு

தோற்றம்
-------

### வகைகள்

மனித விழிகளில் காணப்படும் கூம்பு அணுக்கள் மூன்று வகைப்படும். 560 நானோமீட்டர்க்கும் மிகுதியான அலைநீளம் கொண்ட ஒளிகளுக்கு பதிலளிக்கும் கூம்பு அணுக்கள் **நீளமானவை**. பெரும்பாலான கூம்பணுக்கள் நீளமாக உள்ளன. 530 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **நடுத்தரமான** கூம்பணுக்கள். மூன்றில் ஒரு கூம்பணு நடுத்தரமாக உள்ளது. 420 நானோமீட்டருக்கும் மிகுதியான அலைநீளங் கொண்ட ஒளிக்கு பதிலளிப்பவை **குட்டை** கூம்பணுக்கள். விழித்திரையில் உள்ள 2 விழுக்காடு கூம்பணுக்கள் குட்டையாக உள்ளன.

இந்த மூன்று வகை கூம்பு அணுக்களை ஆங்கிலத்தில் முறையே **எல்** வகை, **எம்** வகை மற்றும் **எஸ்** வகை என்று அழைக்கின்றனர். இவற்றின் அலைநீள சரகங்கள் முறையே 564 - 580, 534 - 545 மற்றும் 420 - 440 நானோமீட்டர்கள் ஆகும். 

### வடிவம்

கூம்பணு வடிவம்
கூம்பணுக்கள் தடியணுக்களைக் காட்டிலும் குட்டையானவை. இவை விழிக்குழியில் மிகுதியாக காணப்படுகின்றன. சராசரி கூம்பணு 40 - 50 மைக்ரோ மீட்டர் வரை நீள்கிறது. அதன் விட்டம் 0.5 - 0.4 மைக்ரோ மீட்டராக உள்ளது.

**ஒளிச்சலவை** என்னும் செயல்பாட்டின் மூலம் கூம்பணுக்களின் கோவையை கண்டறிய முடிகிறது. ஒவ்வொரு கூம்பணுக்குள்ளும் ஒரு நரம்பு முடிபு, ஒரு உட்பகுதி, ஒரு வெளிப்பகுதி, உட்பகுதியில் உட்கரு மற்றும் பல்வேறு இழைமணிகள் காணப்படுகின்றன. உயிரணு மென்சவ்வுகளால் ஆனது வெளிப்பகுதி.

இயக்கம்
-------

பறப்பன மற்றும் ஊர்வனவற்றின் கூம்பணு வடிவம்
பெறும் சமிக்ஞைகளில் உள்ள வேறுபாட்டைக் கொண்டு மூளையால் வண்ணங்களை பிரித்துக் காட்ட முடிகிறது. சான்றுக்கு மஞ்சள் நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் மிகுதியாக தூண்டப்படுவதால் உணரப்படுகிறது. அதே சிவப்பு நிறம் நீளமான கூம்பணுக்கள் நடுத்தரமான கூம்பணுக்களைக் காட்டிலும் ஓரளவு மிகுதியாக தூண்டப்படுவதால் உணரப்படுகிறது. இங்ஙனம், கூம்பணுக்கள் வண்ணப் பார்வைக்கு காரணம் ஆகின்றது.

### வண்ணப் பின்னுரு

நீண்ட நேரம் ஒரே வண்ணத்தை பார்ப்பதால் சோர்வடையும் கூம்பணுக்கள் பின்னுரு ஒன்றை பிரதிபலிக்கும். தொடர்ச்சியான கூம்பணு தூண்டல் மறத்துப்போதலுக்கு வித்திடும்.

மேற்கோள்கள்
-----------

1. ↑  "மனித விழியின் ராட் மற்றும் கோன் செல்கள் - ஹைப்பர் ஃபிசிக்ஸ்".
2. ↑  "வண்ணங்களின் மீளுருவாக்கம் - ஆர்ச்சிவ்".
3. ↑  "பார்வையின் அடிப்படைகள் - ஆர்ச்சிவ்". Archived from the original on 2016-03-05. 2021-04-26 அன்று பார்க்கப்பட்டது.CS1 maint: unfit url (link)
4. ↑  ரூர்டா ஏ.; வில்லியம்ஸ் டி. ஆர். (1999). "கூம்பணுக்களின் ஏற்பாடு". *இயற்கை* **397** (6719): 520–522. doi:10.1038/17383. பப்மெட்:10028967. Bibcode: 1999Natur.397..520R.
5. ↑  "புற ஊதாக் கதிர்களும் கண் பார்வையும் - கார்டியன்".
6. ↑  Schacter, Daniel L. *Psychology: the second edition.* Chapter 4.9.
**மால்பா நிலச்சரிவு** *(Malpa landslide)* இந்தியாவில் நடைபெற்ற ஒரு மோசமான நிலச்சரிவு ஆகும். 
உத்ராஞ்சல் மாநிலத்தில், உயர் குமோன் இமாலயாவின் காளி பள்ளத்தாக்கில் உள்ள பித்தௌரகட் மாவட்டத்தில், 1998 ஆம் ஆண்டு ஆகத்து11 மற்றும் 17 ஆகிய நாட்களில் ஏற்பட்ட மிகப்பெரிய இந்நிலச்சரிவில் மால்பா கிராமம் முழுவதும் அழிந்துபோனது. இவ்விபத்தில் திபெத்திற்கு புனிதயாத்திரை சென்று கொண்டிருந்த பக்தர்கள் உட்பட மொத்தமாக 221 பேர் உயிரிழந்தனர். உயிரிழந்தவர்களில் கர்நாடகாவைச் சேர்ந்த இந்திய ஒடிசி நடனக் கலைஞர் புரோத்திமா பேடியும் ஒருவர் என்பது குறிப்பிடத்தக்கது.

பித்தௌரகட் பள்ளத்தாக்கு அகன்றக் காட்சி
சுமார் ஒரு மில்லியன் கன மீட்டர் அளவுள்ள பாறை மற்றும் குப்பைகூளம் வீழ்ச்சியால் இந்நிலச்சரிவு உருவானது. இந்த குப்பைகள் காளி நதியின் ஒருபாதியை அடைத்தன. பள்ளத்தாக்கிற்கு மேலே மிக உயர்ந்த பாறை, கிட்டத்தட்ட செங்குத்தான பாறைச் சரிவு ஏற்பட்டதால் இந்நிலச்சரிவு நிகழ்ந்தது. செங்குத்து சரிவுகளுடன், கூடுதலாக முக்கியப் புவித்தட்டுகளுக்கு அருகாமையில் பாறை அடுக்குகள் இருந்ததாலும், நுண்துளைப் பாறைகளின் மீது பொழிந்த அதிகமான மழைப்பொழிவும் பாறைகள் விழுவதற்கு காரணமாயின. பாறை அமைப்புகள் மீது ஏற்பட்ட அழுத்தமும் இந்நிலச்சரிவுக்கு மேலும் ஒரு காரணமாகும். இந்தியப் புவித்தட்டு வடக்கு நோக்கி நகர்ந்ததன் காரணமாக இமாலயப் பகுதியில் இருந்த பாறைகளுக்கு ஏற்பட்ட இடர்பாட்டை இந்நிலச்சரிவு தெளிவாக எடுத்துக்காட்டியது

மேற்கோள்கள்
-----------

1. ↑  Paul, S. K; Bartarya, S. K; Rautela, Piyoosh; Mahajan, A. K (2000-11-01). "Catastrophic mass movement of 1998 monsoons at Malpa in Kali Valley, Kumaun Himalaya (India)". *Geomorphology* **35** (3–4): 169–180. doi:10.1016/S0169-555X(00)00032-5. .
.
**பழையபள்ளி திருத்தலம்** தமிழ்நாட்டிலுள்ள கன்னியாகுமரி மாவட்டத்திலுள்ள பள்ளியாடி என்னும் ஊரில் அமைந்துள்ளது. இங்கு அமைந்திருக்கும் திருத்தலம் சமய நல்லினங்கத்திற்கு சாட்சியாக விளங்குகிறது. இத் திருத்தலத்தில் இந்துக்கள் தீபம் ஏற்றியும், கிறித்தவர்கள் மெழுகுவர்த்தி ஏற்றியும் இசுலாமியர்கள் தூபமிட்டும் வழிபட்டு வருகின்றனர். 400 ஆண்டுகள் பழமை வாய்ந்த இத்திருத்தலத்தில் ஒவ்வொரு ஆண்டும் பங்குனி மாதம் முதல் திங்கள்கிழமை சம்பந்தி விருந்தும், அதற்கு முந்தின நாள் மத நல்லினக்க விழாவும் நடைபெறுகிறது. இத்திருத்தலம் நாகர்கோவிலில் இருந்து 25 கட்டை (கிலோ மீட்டர்) தொலைவில் உள்ளது.

வரலாறு
------

சுமார் 400 ஆண்டுகளுக்கு முன்பு இவ்வாலயம் அமைந்திருக்கும் பகுதி காடுகள் நிறைந்ததாகவும் புலிகள் வசிப்பிடமாகவும் திகழ்ந்தது. அப்போது ஒரு மடத்திற்கு சொந்தமான இந்த நிலத்தை ஒரு குடும்பத்தினர் தங்கள் கட்டுப்பாட்டில் கொண்டுவந்தனர். இங்கிருந்த புளியமரத்தின் கீழ் செங்குத்தாக நின்ற கருங்கலில் அக்குடும்பத்தினர் தீபம் ஏற்றி வழிபட்டனர். பின்னர் அம்மை அப்பனை குறிக்கும் வகையில் அதற்கு அருகில் இன்னொரு கல்லையும் நட்டு தீபம் எற்றினர். அம்மையும், அப்பனும் சேர்ந்து காணப்பட்டதால் காலப்போக்கில் **பள்ளியப்பன்** என்று பக்தர்கள் அழைக்க தொடங்கினர். இந்த நிலையில் அந்த பகுதியில் காலரா, வைசூரி போன்ற நோய்கள் மக்களை தாக்கி அதிகமான மக்கள் உயிரிழந்தபடியால் பயந்துபோன மக்கள் பள்ளியப்பன் திருத்தலம் சென்று வழிபட்டனர். உயிர்கள் பலியாவதை நிறுத்தினால் ஊருக்கெல்லாம் கஞ்சி காய்த்து ஊற்றுவதாக வேண்டினர். உயிர்கள் பலியாவது நின்றதால் மக்கள் தங்கள் வேண்டுதலை செலுத்தினார்கள். அன்று தொடங்கிய கஞ்சிதானம் இன்று அன்னதானமாக உருவெடுத்துள்ளது.

அன்னதானம்
---------

ஒவ்வொரு ஆண்டும் பங்குனி மாதம் முதல் திங்கள்கிழமை சம்பந்தி விருந்தும், அதற்கு முந்தின நாள் மத நல்லினக்க விழாவும் இங்கு நடைபெறுகிறது. மேலும் திருகார்த்திகை, கிறித்துமசு, சிவராத்திரி போன்ற விழகாக்களில் இங்கு ஏராளமான மக்கள் வழிபட வருகின்றனர். அனைத்து மதத்தினரும் வழிபடும் இத்திருத்தலத்தில் பக்தர்கள் காணிக்கையாக இனிப்பு, வாழைக்குலை, தேங்காய் போன்ற பொருட்களை கொடுக்கின்றனர்.

அணையா விளக்கு
-------------

சுமார் 400 ஆண்டுகள் பழமைவாய்ந்த புளியமரமே இத்திருத்தலத்தின் கூரையாக திகழ்கின்றது. இங்கு கருங்கல்லில் ஏற்றப்படும் தீபங்கள் ஒருபோதும் அணைய விடாமல் பக்தர்கள் பார்த்துக் கொள்கிறார்கள்.

மேற்கோள்கள்
-----------
**அமெரிக்க வாதவியல் குழுமம்** (American College of Rheumatology; ACR) கல்வி திட்டங்கள், ஆராய்ச்சி, வாத மற்றும் தசை-எலும்பு மண்டல நோய்களால் தாக்கப்பட்டவர்களுக்கான மிகச்சிறந்த பராமரிப்பை ஆதரித்தல் மூலமாக வாதவியலின் முன்னேற்றத்திற்காகப் பாடுபடும் மருத்துவர்கள், உடல்நலப் பணியாளர்கள், ஆய்வாளர்களைக் கொண்ட, அவர்களுக்கான ஒரு அமைப்பாகும். 

இக்குழுமம், அறிவியல் கூட்டங்களை ஏற்பாடு செய்தல், இரு மருத்துவ ஆய்விதழ்களை (Arthritis & Rheumatism மற்றும் Arthritis Care & Research) வெளியிடுதல், ஆய்வு மற்றும் கல்வி நிறுவனத்தின் மூலமாக வாதநோயறியும் வகைப்பாட்டு விதிகளை வெளியிடுவதையும் உள்ளடக்கிய வாதநோய் ஆய்வினை மேம்படுத்துதல் ஆகியப் பணிகளைச் செய்கிறது.

மேற்கோள்கள்
-----------

1. ↑  American College of Rheumatology. "About the ACR". 2008-02-12 அன்று மூலம் பரணிடப்பட்டது. 2008-02-27 அன்று பார்க்கப்பட்டது.
2. ↑  American College of Rheumatology. "Classification and Response Criteria for Rheumatic Diseases". 2010-04-25 அன்று மூலம் பரணிடப்பட்டது. 2010-04-27 அன்று பார்க்கப்பட்டது.

வெளியிணைப்புகள்
---------------

* Official site
* ACR Research and Education Foundation பரணிடப்பட்டது 2008-08-28 at the வந்தவழி இயந்திரம்
**பிரகலாதன் கோபாலன்** (*Prahladan Gopalan*) என்று பிரபலமாக அறியப்படும் புதியபுரயில் கோபாலன் இந்தியாவின் கேரளாவைச் சேர்ந்த இந்திய தேசிய காங்கிரசு அரசியல்வாதியாவார். இரண்டாவது கேரள சட்டமன்றத்தில் மாதாயி சட்டமன்றத் தொகுதியைப் பிரதிநிதித்துவப்படுத்தினார்.

வாழ்க்கைக் குறிப்பு
-------------------

மலபார் மாவட்ட பள்ளி ஆசிரியையான ஆர்.குங்கிராமன் மாசுட்டர் மற்றும் பி.மாதவி அம்மா ஆகியோரின் ஐந்து பிள்ளைகளில் ஒருவராக 1922 ஆம் ஆண்டு புதியபுரயில் கோபாலன் பிறந்தார்.  இவரது தந்தை மகாத்மா காந்தியால் முன்வைக்கப்பட்ட தலித் மேம்பாட்டிற்காக பரவலாக விமர்சிக்கப்பட்ட ஒரு மனிதர் ஆவார். இதனால் சொந்த சமூகத்திடமிருந்தும் இவர் அவமானத்தை ஏற்க வேண்டியிருந்தது. 

கோபாலன் 1938 ஆம் ஆண்டில் தனது 16 ஆவது வயதில் பயிற்சி பெறாத ஓர் ஆசிரியரானார். அப்போது இவர் தனது தந்தை மேலாளராக இருந்த ஆர்.கே.யு.பி பள்ளியில் ஒவ்வொரு சனிக்கிழமையும் நடத்தப்படும் *குருசன சபா* என்ற கூட்டத்திற்கு எதிராக ஆசிரியர்களின் போராட்டத்தில் கலந்து கொண்டார்.  இவரது தந்தை கூட்டத்திற்கு ஆதரவாக இருந்தார். கோபாலன் தனது சொந்த தந்தைக்கு எதிரான போராட்டத்தில் வெற்றி பெற்ற காரணத்தால் இந்து புராணங்களில் உள்ள பிரகலாதனின் பெயரைச் சேர்த்து மக்கள் அழைக்கத் தொடங்கினர்.

கோபாலன் 1969 ஆம் ஆண்டு மே மாதம் 20 அன்று தனது 47 ஆவது வயதில் மலப்புரத்தில் ஒரு சாலை விபத்தில் இறந்தார்.

தொழில் மற்றும் செயல்பாடு
------------------------

கோபாலன் தனது தந்தைக்கு எதிராக போராடியதற்காக வீட்டிலிருந்து வெளியேற்றப்பட்டார். பின்னர் பம்பாய்க்கு குடிபெயர்ந்தார். பம்பாயில் இருந்தபோது இந்திய தேசிய காங்கிரசால் ஈர்க்கப்பட்டார். பம்பாய் இளைஞர் காங்கிரசின் பொதுச் செயலாளராக நியமிக்கப்பட்டார். 1940 ஆம் ஆண்டு தனது சொந்த இடத்தில் இளைஞர் காங்கிரசை உருவாக்குவதற்காக வீடு திரும்பினார். பின்னர் வெள்ளையனே வெளியேறு இயக்கம் உட்பட பல சுதந்திரப் போராட்டங்களில் பங்கேற்று சிறையில் அடைக்கப்பட்டார்.  சிறையில் சுகாதாரமற்ற உணவு வழங்கப்பட்டதற்கு எதிர்ப்பு தெரிவித்து சிறைக்குள் உண்ணாவிரதம் இருந்தார்.

1960 ஆம் ஆண்டு இரண்டாவது கேரள சட்டமன்றத்திற்கு நடந்த தேர்தலில் கேபிஆர் கோபாலனை 261 வாக்குகள் வித்தியாசத்தில் பிரகலாதன் தோற்கடித்தார்.  1965 ஆம் ஆண்டில் மீண்டும் மூன்றாவது கேரள சட்டமன்றத்திற்கு போட்டியிட்டார், ஆனால் கேபிஆர் கோபாலனிடம் தோல்வியடைந்தார். கண்ணூர் மாவட்ட காங்கிரசு கமிட்டி தலைவராகவும் கோபாலன் பணியாற்றினார்.

சர்ச்சைகள்
----------

1962 ஆம் ஆண்டு செப்டம்பர் 25 ஆம் தேதி பீச்சிக்கு செல்லும் வழியில் பி.டி.சாக்கோ என்ற சட்டமன்ற உறுப்பினரின் அலுவலக வாகனம் விபத்தில் சிக்கியது.  வாகனத்தில் பெண் ஒருவர் சென்றதை அப்பகுதி மக்கள் பார்த்ததால் பரபரப்பு ஏற்பட்டது.  பிரகலாதன் கோபாலன் 1964 ஜனவரி 30 அன்று தனது கட்சியிலிருந்து சாக்கோவை பதவியை துறக்கச் சொல்லி சட்டசபை முன் உண்ணாவிரதப் போராட்டம் நடத்தினார். இதனால் பிப்ரவரி 16, 1964 அன்று சாக்கோ பதவி விலக வேண்டிய கட்டாயம் ஏற்பட்டது

மேற்கோள்கள்
-----------

1. 1 2 3 4  "കെ സുധാകരന്റെ ഭക്തർ ശവഘോഷയാത്ര നടത്തിയ പി രാമകൃഷ്ണന്‍ കോണ്‍ഗ്രസ്സിനുള്ളിലെ 'പടയാളി'യായിരുന്നു". *azhimukham.com* (மலையாளம்). 2019-08-14. 2022-05-17 அன்று மூலம் பரணிடப்பட்டது. 2022-05-21 அன்று பார்க்கப்பட்டது.
2. ↑  "Members - Kerala Legislature". *www.niyamasabha.org*. 2022-05-21 அன்று பார்க்கப்பட்டது.
3. ↑  "Kerala Assembly Election Results in 1960". 2020-11-28 அன்று பார்க்கப்பட்டது.
4. 1 2 3  "മുന്നണികളെ അടി തെറ്റിച്ച സ്ത്രീ സാന്നിദ്ധ്യങ്ങള്‍". *woneminute.com* (மலையாளம்). 2020-07-07. 2022-05-21 அன்று பார்க்கப்பட்டது.
**பழைய வத்தலக்குணடு மகாபரமேஸ்வரி மாரியம்மன் கோயில்** தமிழ்நாட்டில் திண்டுக்கல் மாவட்டம், பழைய வத்தலக்குணடு என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மகாபரமேஸ்வரி மாரியம்மன் சன்னதியும், விநாயகர், ஆதிமாரியம்மன், நவகிரகம், காலபைரவர், சுப்பிரமணியர், மகாலெஷ்மி, துர்க்கையம்மன், சுந்தரேஸ்வரர், கன்னிமூலகணபதி, தட்சிணாமூர்த்தி, முத்தையாசுவாமி,. உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. வைகாசி திருவிழா மாதம் முக்கிய திருவிழா நடைபெறுகிறது. உண்டு. வைகாசி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**தாங்குநிலை நகர்ப்புறவியம்** என்பது, நகரங்களின் வடிவமைப்பு, திட்டமிடல், நிர்வாகம் ஆகியவற்றில் தாங்குநிலைக் கொள்கைகளைப் பயன்படுத்தும் நகர்ப்புறவியம் ஆகும். உலகெங்கெலும் உள்ள பல அரச அமைப்புக்கள், அரசுசாரா அமைப்புக்கள், உயர்தொழிற் கழகங்கள், உயர்தொழில் நிறுவனங்கள் போன்றவை தாங்குநிலை நகர்ப்புறவியத்தை முன்னெடுத்துச் செல்வதுடன் இதன் நடைமுறைகள் தொடர்பான ஆய்வுகளையும் மேற்கொண்டுள்ளன. சூழலியல் நகர்ப்புறவியம், பசுமை நகர்ப்புறவியம், நிலத்தோற்ற நகர்ப்புறவியம் போன்ற நகர்ப்புறவிய இயக்கங்கள் தாங்குநிலை நகர்ப்புறவியத்தோடு தொடர்புள்ளவை. 

தாங்குநிலை நகர்ப்புறவியம், உள்ளூர் வளங்களைப் பயன்படுத்துவதன் மூலம், நகர வளர்ச்சியினால் சூழலுக்கு ஏற்படக்கூடிய பாதிப்புக்களை நீக்குவதை இலக்காகக் கொண்டுள்ளது. இது, எல்லா உற்பத்திப் பொருட்களும் தாங்குநிலையைக் கவனத்தில் கொண்டு செய்யப்படுவதை உறுதி செய்வதற்காக அவற்றின் முழு வாழ்க்கை வட்டத்தையும் கவனத்திற் கொள்கிறது. மின் உற்பத்தி, உணவு உற்பத்தி போன்றவற்றையும் நகருக்குள்ளேயே கொண்டு வருவதைத் தாங்குநிலை நகர்ப்புறவியம் வலியுறுத்துகிறது. நகரங்களின் தேவைகள் அனைத்தையும் அங்கேயே பெறத்தக்க வகையில், தாங்குநிலை கொண்டவையாகவும், தன்னிறைவு கொண்டவையாகவும் இருக்கவேண்டும் என்பதை இது குறிக்கின்றது.

தாங்குநிலை நகர்ப்புறவியத்தின் கூறுகள்
-------------------------------------

* நெருக்கம்
* மனிதனுக்கு இயற்கையின் மீதும் பிற உயிர்கள் மீதும் உள்ள இயல்பான ஒட்டுறவு
* தாங்குநிலைப் பாதைகள்
* உயர் திறன் கட்டிடங்கள்
* உயர்திறன் உட்கட்டமைப்பு
ஒரு சீரொளி வழிகாட்டி நட்சத்திர சோதனை
**சோடியம் அடுக்கு** *(Sodium layer)* என்பது புவியின் வளிமண்டலத்தில் காணப்படும் கட்டுறா இடை மண்டலத்தில் இருக்கும் சோடியத்தின் அயனி நிலைக்கு மாறாத அணுக்களின் அடுக்கைக் குறிக்கிறது. 80 முதல் 150 கிலோமீட்டர் அல்லது 50 முதல் 65 மைல் தொலைவிலும், சுமார் 3.1 மைல் அல்லது 5 கிலோமீட்டர் ஆழம் வரைக்கும் இவ்வடுக்கு நிறைந்துள்ளது. எரிகற்களின் தேய்மானத்தின் விளைவாக சோடியம் உருவாகிறது. இடைமண்டலத்திற்கு கீழேயிருக்கும் புவியின் வளிமண்டலத்தில் இருக்கும் சோடியமானது பொதுவாக ஆக்சிசனுடன் பிணைந்து சோடியம் ஆக்சைடாகக் காணப்படுகிறது. அதே போல இவ்வடுக்கிற்கு மேலே காணப்படும் சோடியம் அணுக்கள் அயனியாக்கம் அடைந்து காணப்படுகின்றன.

சோடியம் அணுக்களின் அடர்த்தி காலநிலைக்கு ஏற்ப மாறுபடுகிறது. இவ்வடுக்கில் உள்ள சோடியத்தின் சரசரி தொகையீடு பாதை அடர்த்தி 4 பில்லியன் சோடியம் அணுக்கள்/செ.மீ3 ஆகும்.

இவ்வடுக்கில் உள்ள சோடியம் அணுக்கள் குறிப்பாக கிளர்வுற்ற நிலையில் காணப்படுகின்றன மற்றும் 589 நானோ மீட்டர் அலைநீளக் கதிர்வீச்சை வெளிப்படுத்துகின்றன. நிறமாலைப் பட்டையின் மஞ்சள் பகுதியில் இந்தக் கதிர்வீச்சளவு இடம்பெறுகிறது. இக்கதிர்வீச்சுப் பட்டைகள் சோடியம் டி கோடுகள் என்றும் கதிர்வீச்சின் விளைவாகத் தோன்றும் ஒளியியல் விளைவு இரவுக்காற்று ஒளிர்வு என்றும் அழைக்கப்படுகின்றன.

மேல் வளிமண்டலத்தில் சீரொளி வழிகாட்டி நட்சத்திரங்களை செயற்கையாக உருவாக்க இந்த சோடியம் அடுக்கு உதவும் என்று வானியல் அறிஞர்கள் கண்டறிந்தனர். தகவமைப்பு ஒளியியலில் வளிமண்டல இயக்கங்களை ஈடுசெய்ய சீரொளி வழிகாட்டி நட்சத்திரங்கள் பயன்படுத்திக் கொள்ளப்படுகின்றன. இதன் விளைவாக ஒளியியல் தொலை நோக்கிகளால் அவற்றின் கோட்பாட்டு எல்லைகளைத் தாண்டி நெருக்கமான வரையறைகளை தீர்மானிக்க இயலும்.

1929 ஆம் ஆண்டு அமெரிக்க வானியல் அறிஞர் வெசுடோ சிலிப்பெர் முதன்முதலில் சோடியம் அடுக்கினைக் கண்டுபிடித்தார். இரவுக்காற்று ஒளிர்வு ஒளியல்நிகழ்வை விளக்க, 1939 ஆம் ஆண்டில் பிரித்தானிய அமெரிக்க புவிப்பௌதிகவியலர் சிட்னி சாப்மான் ஒரு வினைச்சுழற்சிக் கோட்பாட்டை முன்மொழிந்தார்.

மேற்கோள்கள்
-----------

1. ↑  Ageorges, N.; Hubin, N.; Redfern, R.M. (1999), "Atmospheric Sodium Column Density Monitoring", *ESO Conference and Workshop Proceedings*, Garching: European Southern Observatory, **56**, Bibcode:1999ESOC...56....3A, 2012-03-19 அன்று மூலம் (PDF) பரணிடப்பட்டது, 2011-09-04 அன்று பார்க்கப்பட்டது
**சிறுகுளத்தூர் உடையான் கல்வெட்டு**, என்பது இலங்கையின் மன்னார் மாவட்டத்தில் உள்ள திருக்கேதீஸ்வரத்தில் கிடைத்த ஒரு தமிழ்க் கல்வெட்டு ஆகும். சோழர்காலக் கல்வெட்டான இதில் அரசனின் மெய்க்கீர்த்தியோ ஆட்சியாண்டோ இல்லை. இக்கல்வெட்டில், சிறுகுளத்தூர் உடையான் என்பவன் திருவிராமீஸ்வரம் என்னும் கோயிலுக்கு வழங்கிய கொடைகளைப் பற்றிய தகவல்கள் காணப்படுகின்றன. தூணொன்றின் ஒரு பக்கத்தில் எழுதப்பட்டுள்ள இக்கல்வெட்டின் 29 வரிகள் மட்டுமே கிடைத்துள்ளன. மிகுதிப் பகுதி எழுதப்பட்டிருந்த தூணின் பகுதி அகப்படவில்லை. இது தற்போது கொழும்பு அருங்காட்சியகத்தில் உள்ளது.

காலம்
-----

இக்கல்வெட்டில் மெய்க்கீர்த்தியும் நேரடியாக அரசன் பெயரும் இடம்பெறாவிட்டாலும், இக்கல்வெட்டுக் குறிக்கும் தானத்தை ஏற்படுத்தியவனான சிறுகுளத்தூர் உடையானை, "*உடையார் சிறீ இராசேந்திர சோழதேவர் பெருந்தனத்துப் பணிமகன்*" என்ற குறிப்புக் காணப்படுவதால், குறித்த கொடையாளி இராசேந்திர சோழன் காலத்தவன் என்பதும், கல்வெட்டு அக்காலத்தில் எழுதப்பட்டது என்பதும் வெளிப்படை.

உள்ளடக்கம்
----------

இக்கல்வெட்டுக் குறிப்பிடும் தானம், மாதோட்டத்துத் திருவிராமீஸ்வரம் கோயிலில் சந்தி விளக்கு எரிப்பதற்கானது. இத்தானம் வேண்டிய பொருட்களைக் கோயிலுக்கு வழங்க வணிகர்களிடம் தனித்தனியாகக் கையளிக்கப்பட்டிருப்பது தெரிகிறது. எண்ணெய் வணிகரான சங்கரபாடியர் இரண்டு காசுகளையும், வெற்றிலை வணிகர் ஒரு காசையும், வாழைக்காய் வணிகர் ஒரு காசையும் பொறுப்பேற்றனர். இவ்வணிகர்கள் மாதோட்டத்தைச் சேர்ந்தவர்கள் என்பதும் கட்வெட்டிலிருந்து தெரியவருகிறது.

மேற்கோள்கள்
-----------

1. ↑  பத்மநாதன், செ. 2006. பக். 70.
2. ↑  பத்மநாதன், செ. 2006. பக். 70, 71.
3. ↑  பத்மநாதன், செ. 2006. பக். 71.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
*தாக்பானி மொழி'* (Dagbani) கானா நாட்டில் சுமார் எட்டு இலட்சம் மக்களால் பேசப்பட்டுவரும் ஒரு மொழி ஆகும். இது குர் (Gur) மொழிப் பிரிவைச் சேர்ந்தது. இதைத் தாய் மொழியாகக் கொண்டவர்கள் தகோம்பா (Dagomba) இன மக்களாவர். ஆயினும், தாக்பானி, வடகிழக்கு கானாவில் இரண்டாவது மொழியாகவும் பரவலாகப் பயன்பட்டு வருகின்றது. தாக்பானி மூன்று கிளை மொழிகளாக உள்ளது. இவை, தமாலே (Tamale) (மேற்குத் தாக்பானி), யெண்டி (Yendi) (கிழக்குத் தாக்பானி), நானும்பா இனக்குழுவினரால் பேசப்படும் நானுனி என்பவையாகும். தாக்பானி குர் மொழிக்குழுவின் ஒட்டி-வோல்ட்டா (Oti-Volta) பிரிவைச் சேர்ந்தது.

உருபனியல்
---------

### உயிர்கள்

|  | முன் | நடு | பின் |
| --- | --- | --- | --- |
| மேல் | i | ɨ | u |
| இடை | e | ə | o |
| கீழ் |  | a |  |

### மெய்கள்

|  | ஈரிதழ் | இதழ்-பல் | பல்முகடு | அண்ணம் | மெல்அண்ணம் | இதழ்மெல்லண்ணம் |
| --- | --- | --- | --- | --- | --- | --- |
| வெடிப்பு | ஒலிப்பிலா | p |  | t |  | k | k͡p |
| ஒலிப்புடை | b |  | d |  | ɡ | ɡ͡b |
| மூக்கு | m |  | n | ɲ | ŋ | ŋ͡m |
| உரசொலி | ஒலிப்பிலா |  | f | s |  |  |  |
| ஒலிப்புடை |  | v | z |  |  |  |
| மருங்கொலி |  |  | l |  |  |  |
| உயிர்ப்போலி |  | ʋ |  | j |  |  |

இவற்றையும் பார்க்கவும்
----------------------

* மொழிகளும், மொழிக் குடும்பங்களும்
Talus bone -பரட்டென்பு 
**பரட்டென்பு** (*talus*, *astragalus* அல்லது *ankle bone*) கணுக்காலில் உள்ள சிறிய எலும்புகளில் ஒன்றாகும். உடலின் எடை கால்கள் வழியே இந்த எலும்பின் மூலம் பாதத்திற்கு எடுத்துச் செல்லப்பபடுகிறது. இப்பரட்டென்பிற்கு தலை, கழுத்து, உடல் என முப்பகுதிகள் உண்டு. தலைப்பகுதி உள்ளும் கீழும் இருப்பதால் எப்பக்கத்தை சார்நதது என அறிய உதவுகிறது. இந்த எலும்பில் எந்தவித தசையும் இணைக்கப்படாதது, இதன் தனி தன்மையாகும்.

பரட்டென்பு தலையின் முன்பகுதி நேவிகுலர் எலும்புடனும், பாதப்பகுதி மூன்றாகப் பிரிக்கப்பட்டு குதிகால் எலும்புடனும் மூட்டு உண்டாக்கும். கழுத்தில் பல்வேறு இணையங்களும் மூட்டு உறைகளும் இணைக்கப்பட்டுள்ளன. இதன் உடல் 6 பகுதிகளைக் கொண்டது. மேற்பகுதி நளக எலும்புடனும், வெளிப்பகுதி சரவென்பின் கீழ்வெளி முளியுடனும், உட்பகுதி நளக எலும்பின் கீழ் உட்முளியுடன் பின்பகுதியில் பின், பரட்டென்பு மற்றும் சரவென்பு இணைக்கும் இணையங்களுடனும் இணைக்கப்பட்டிருக்கும். கீழே உள்ள பாதப்பகுதி குதிகால் எலும்புடனும், முற்பகுதி கழுத்துடனும் இணைக்கப்பட்டிருக்கும்.

மேற்கோள்கள்
-----------

1. ↑   "tālus".. (1879). ஒக்ஸ்போர்ட் பல்கலைக்கழகப் பதிப்பகம்.
2. ↑  Platzer (2004), p 216

உசாத்துணைகள்
------------

* பொது உரிமைப் பரப்பில் இருக்கும் *ஹென்றி கிரேயின் மனித உடற்கூற்றியல்* (20-ம் பதிப்பு, 1918) நூல்.

* Platzer, Werner (2004). *Color Atlas of Human Anatomy, Vol. 1: Locomotor System* (5th ). Thieme. பன்னாட்டுத் தரப்புத்தக எண்:3-13-533305-1.
* *Thieme Atlas of Anatomy: General Anatomy and Musculoskeletal System*. Thieme. 2006. பன்னாட்டுத் தரப்புத்தக எண்:1-58890-419-9. .

வெளி இணைப்புகள்
---------------

விக்கிமீடியா பொதுவகத்தில்,  
 ***பரட்டென்பு***   
என்பதின் ஊடகங்கள் உள்ளன. 

* Anatomy of the talus by Maurice Laude, Laboratory of Anatomy and Organogenesis, Amiens Medical School பரணிடப்பட்டது 2012-10-28 at the வந்தவழி இயந்திரம்
* Fractures of the Talus at mdmercy.com பரணிடப்பட்டது 2011-07-14 at the வந்தவழி இயந்திரம்
* Illustration at orthoinfo.aaos.org
**தாங்க் மாவட்டம்** (**Tank District**) (பஷ்தூ: ټانک ولسوالۍ, உருது: ضلع ٹانک, பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் தாங்க் நகரம் ஆகும். கைபர் பக்துன்வா மாகாணத்தின் தெற்கில் அமைந்த இம்மாவட்டம் 1 தாலுகாவும், 16 ஒன்றியக் குழுக்களும் கொண்டது.

அமைவிடம்
--------

தாங்க் மாவட்டத்தின் வடகிழக்கில் லக்கி மார்வாத் மாவட்டம், கிழக்கிலும், தென்கிழக்கிலும் தேரா இஸ்மாயில் கான் மாவட்டம், மேற்கில் தெற்கு வசீரிஸ்தான் மாவட்டம் எல்லைகளாக உள்ளது.

தட்ப வெப்பம்
------------

கோடக்காலத்தில் இதன் வெப்பம் 110–120 °F ஆக இருக்கும்.

மாவட்ட நிர்வாகம்
----------------

இம்மாவட்டம் ஒரு தாலுகாவும், 16 ஒன்றியக் குழுக்களையும் கொண்டது. கைபர் மாகாணச் சட்டமன்றத்திற்கு இம்மாவட்டம் ஒரு சட்டமன்றத் தொகுதியை கொண்டுள்ளது.

மக்கள் தொகை பரம்பல்
-------------------

2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 4,27,044 ஆகும். அதில் ஆண்கள் 218,883 மற்றும் பெண்கள் 208,131 உள்ளனர். எழுத்தறிவு 40.98% கொண்டுள்ளது. இம்மாவட்டத்தில் மதச்சிறுபான்மையோர் 503 பேர் மட்டுமே உள்ளனர்.இம்மாவட்ட மக்களில் பஷ்தூ மொழி 81.87%, சராய்கி மொழி 16.05, இண்டிக்கோ மொழி 0.75% பேசுகின்றனர்.

இதனையும் காண்க
--------------

* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. 1 2  "District Wise Results / Tables (Census - 2017)". *www.pbscensus.gov.pk*. Pakistan Bureau of Statistics.
2. ↑  LIST OF TEHSILS/TALUKAS WITH RESPECT TO THEIR DISTRICTS – Government of Pakistan
3. ↑  Constituencies and MPAs – Website of the Provincial Assembly of the NWFP பரணிடப்பட்டது 2008-03-27 at the வந்தவழி இயந்திரம்

வெளி இணைப்புகள்
---------------

* Durand Line re-demarcation
*
**சோசப் இடமருகு** (*Joseph Edamaruku*, 7 செப்டம்பர் 1934-29 சூன் 2006) கேரளா மாநிலத்தைச் சேர்ந்த இதழாளரும் புரட்சிகர இறைமறுப்பாளரும் ஆவார். "கேரளசப்தம்" என்ற இதழின் டெல்லி பிரிவின் ஆசிரியராக இருபது ஆண்டுகள் பணியாற்றினார். "தேரலி" என்ற மலையாள இதழின் நிறுவன ஆசிரியராவார்.

1995 ஆம் ஆண்டு முதல் 2005 ஆம் ஆண்டு வரை இந்திய பகுத்தறிவாளர் கழகத்தின் தலைவராக இருந்தார். பகுத்தறிவாளராக, இறைமறுப்பாளராக பல்வேறு மதம், தத்துவம் சார்ந்த 170க்கும் மேற்பட்ட நூல்களை எழுதியுள்ளார். "த டைம் தேட் ரைசிடு தி டெம்பசுடு" (The Time that Raised the Tempest) என்ற இவரது தன் வரலாற்று நூல் கேரள அரசின் இலக்கிய விருதினைப் பெற்றுள்ளது. ஆபிரகாம் கோவூரின் புத்தகங்களை மலையாளத்தில் மொழிபெயர்த்து வெளியிட்டுள்ளார். இவரது மகன் சானல் இடமருகு, பன்னாட்டு பகுத்தறிவாளர் கழகத்தின் தலைவராக உள்ளார்.

வெளியிணைப்புகள்
---------------

* Indian Atheist Publishers பரணிடப்பட்டது 2006-12-13 at the வந்தவழி இயந்திரம்
* Obituary at www.dnaindia.com
* Obituary at www.newkerala.com பரணிடப்பட்டது 2007-03-11 at the வந்தவழி இயந்திரம்
* Stauch Rationalist - The Hindu
**பாண்டிச்சேரி பிரெஞ்சு நிறுவனம்** என்பது புதுச்சேரியில், பிரான்சு நாட்டின் அரசின் துணையுடன் இயங்கும் ஒரு ஆய்வு நிறுவனம் ஆகும். இது  ழான் ஃபில்லியொசாவால் நிறுவப்பட்டது. இந்தியவியல், சமூக அறிவியல், தொல்லியல், சூழ்நிலையியல் ஆகிய துறைகளில் இது ஆய்வுகளை மேற்கொள்கிறது. இந்தியவிலின் ஒரு முக்கிய பிரிவாக தமிழியல் துறையும் உள்ளது. இந்த நிறுவன நடுவத்தில் பல்லாயிரக்கணக்கான தமிழ் ஆவணங்கள் உள்ளன.

தமிழகம், கர்நாடகம், ஆந்திரம், கேரளம், புதுச்சேரி, பிஹார், உத்தரபிரதேசம், மத்தியப்பிரதேசம், மஹாராஷ்டிரம், ஒடிசா, பஞ்சாப், ஜம்மு காஷ்மீர் போன்ற மாநிலங்களில் உள்ள கோயில்களின் சிலைகள், கோயில்களில் வரையப்பட்டுள்ள மூலிகை ஓவியங்கள், கோயில் நகைகள், ஓலைச்சுவடிகள் என 1,35,629 ஒளிப்படங்களை டிஜிட்டல் மயப்படுத்தி வைத்துள்ளனர். மேலும் பழங்காலத்து ஓலைச் சுவடிகளை தனியாக நூலகம் வைத்துப் பாதுகாத்து வருகிறார்கள். இந்நிறுவனம் ஆய்வு மாணவர்களுக்கு அரிய கருவூலமாக உள்ளது. 

இந்நிறுவனத்தினர் 1956-லிருந்து தற்போது வரை 2,500 ஊர்களுக்குப் பயணித்து ஏறத்தாழ 4000 இடங்களில் உள்ள கோயில் சிலைகள் மற்றும் நினைவுச் சின்னங்களை ஒளிப்படங்களாக ஆவணப்படுத்தி இருக்கிறது.

இந்நிறுவனத்திடம் உள்ள தமிழ்நாடு தொடர்பான தொல்லியல் ஆவணங்களை, தமிழக இந்து சமய அறநிலையத் துறை கேட்டுள்ளது.

தமிழியல் பிரிவு ஆய்வுகள்
------------------------

* தற்கால தமிழ்ப் பண்பாடு
* தமிழ் சைவ தேவாரங்கள்
* Historical Atlas of South India

மேற்கோள்கள்
-----------

1. ↑  ‘கோயில் சிலை ஆவணங்களை கொடுத்து விடுங்கள்’: ஐ.எஃப்.பி-யை நெருக்கும் அறநிலையத்துறை

வெளி இணைப்புகள்
---------------

* http://www.ifpindia.org/ பரணிடப்பட்டது 2006-05-19 at the வந்தவழி இயந்திரம்
* ஓலைச் சுவடிகளுக்காக புதுச்சேரியில் ஒரு நூலகம்: 8,400 அரியவகை சுவடிகளைப் பாதுகாக்கும் பிரெஞ்சு நிறுவனம்
* ஒலைச்சுவடிகள் தரவுத்தளம்
**இபுது தங்ஜிங் கோயில்** அல்லது **தங்ஜிங் பிரபு கோயில்** (Ebudhou Thangjing Temple) என்பது பண்டைய இராச்சியமான மொய்ராங்கின் (இன்றைய மொய்ராங் நகரம்) பண்டைய தேசிய தெய்வமான இபுது தங்ஜிங் என்பவருக்கு அர்ப்பணிக்கப்பட்ட ஒரு பெரிய பழங்கால கோயில் ஆகும். இலாய் அரோபாவின் சிறந்த பெரிய இசை விழாவும், நடன மத விழாவும் தொடங்கும் மே முதல் சூலை வரை கோயிலுக்குச் செல்ல சிறந்த நேரமாகும். இது ஒவ்வொரு ஆண்டும் ஆயிரக்கணக்கான சுற்றுலாப் பயணிகளை ஈர்க்கிறது. குறிப்பாக வரலாற்றாசிரியர்கள் மற்றும் தொல்பொருள் ஆராய்ச்சியாளர்கள்.   இங்கு அதிக அளவில் வருகை புரிகின்றனர். 

புகழ்பெற்ற தொன்மத்தின் படி இந்தக் கோயில் புகழ்பெற்ற குமான் இளவரசன் கம்பாவும், மொய்ராங் இளவரசி தோய்பியும் நடனம் ஆடிய இடமாகும்.

மேலும் காண்க
------------

* கொந்தௌஜம் இலாய்ரெம்பி ஜி குபாம்
* இயாங்தாங் இலாய்ரெம்பி கோயில்
* சனமாகி கோயில்
* சனமாகி கியோங் கோயில்

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2021-11-30 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2021-11-30 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2021-11-30 அன்று மூலம் பரணிடப்பட்டது. 2020-09-16 அன்று பார்க்கப்பட்டது.
எர்னான் கோட்டெஸ், பிரான்சிஸ்கோ பிசாரோ மற்றும் பிறர் பயன்படுத்திய காஸ்டில் மன்னரின் மணிமுடி தரித்த வெற்றியாளர்களின் எசுப்பானியக் கொடி.
காஸ்தீல் முடியாட்சியின் கீழான குடியேற்ற விரிவாக்கம் எசுப்பானிய *வெற்றியாளர்களால்* முன்னெடுக்கப்பட்டது; பின்னர் நிர்வாகத்தினராலும் சமயச் பரப்புரையாளர்களாலும் மேம்படுத்தப்பட்டது. வணிகமும் முதற்குடிகளை சமய மாற்றத்திற்குள்ளாக்கி கத்தோலிக்கத்தை வளர்ப்பதும் குடியேற்ற விரிவாக்கத்திற்கான தூண்டுதல்களாக அமைந்தன.

1492இல் கொலம்பசின் கண்டுபிடிப்பைத் தொடர்ந்து அடுத்த மூன்று நூற்றாண்டுகளில் எசுப்பானியப் பேரரசு கரிபியன் தீவுகள், தென் அமெரிக்காவில் பாதி, பெரும்பான்மையான நடு அமெரிக்கா மற்றும் வட அமெரிக்காவில் பெரும்பகுதியைக் (தற்கால மெக்சிக்கோ, ஐக்கிய அமெரிக்காவின் புளோரிடா, தென்மேற்கு மற்றும் பசிபிக் கடலோரப் பகுதிகள்) கைப்பற்றியது.

19ஆம் நூற்றாண்டின் துவக்கத்தில் எசுப்பானிய அமெரிக்க விடுதலைப் போர்களை அடுத்து அமெரிக்காக்களில் இருந்த, கியூபா, புவேர்ட்டோ ரிக்கோ தவிர்த்து பல எசுப்பானியக் குடியேற்றங்கள் விடுதலை பெற்றன. 1898இல் நடந்த எசுப்பானிய அமெரிக்கப் போரை அடுத்து இவையும் பசிபிக்கிலிருந்த குவாம், பிலிப்பீன்சுடன் எசுப்பானியாவிலிருந்து பிரிந்தன. இந்தக் கடைசி ஆட்பகுதிகளையும் இழந்த பிறகு எசுப்பானியாவின் அமெரிக்க குடியேற்றவாதம் முடிவிற்கு வந்தது.

வெளி இணைப்புகள்
---------------

* Spanish Exploration and Conquest of North America
* Dr. Robert Jackson's Missions of South America
* Spanish Colonial Missions Initiatve NPS/INAH பரணிடப்பட்டது 2009-07-03 at the வந்தவழி இயந்திரம்
**இளையனார்வேலூர் சோளீஸ்வரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் காஞ்சிபுரத்திற்குத் தென்கிழக்கே 20 கிமீ தொலைவில் செய்யாற்றின் கரையில் இளையனார்வேலூர் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக சோளீசுவரர் உள்ளார். இங்குள்ள இறைவி சுந்தராம்பாள் ஆவார். கோயிலின் தீர்த்தம் செய்யாறு ஆகும். பிரதோஷம், சிவராத்திரி உள்ளிட்ட விழாக்கள் இங்கு நடைபெறுகின்றன.

அமைப்பு
-------

விநாயகர், தட்சிணாமூர்த்தி, விஷ்ணு, நாகர், காசி விசுவநாதர், வள்ளி தெய்வானையுடன் கூடிய சுப்பிரமணியர், நவக்கிரகங்கள், நடராஜர், சிவகாமி ஆகியோர் இக்கோயிலில் உள்ளனர். காசிபர் புனித யாத்திரையாக பல தலங்களுக்கும் சென்றுகொண்டிருந்தபோது அவருடைய பெற்றோர் இறந்து விடுகின்றனர். அவர்களுக்கான இறுதிச்சடங்குகளை முடித்துவிட்டு, அவர்களுடைய அஸ்தியுடன் அவர் த்னது பயணத்தைத் தொடர்ந்தார். காசியில் அந்த அஸ்தியைக் கரைக்க எண்ணினார். இத்தலத்திற்கு வந்து இறைவனை வழிபட்டு இங்கேயே தங்கினார். அப்போது இறைவன் அவருடைய பெற்றோர்களின் அஸ்தியைக் கரைக்க காசிக்குச் செல்வதற்கு பதிலாக இங்கேயே செய்யாற்றில் கரைத்துவிடலாம், காசியில் கரைத்த புண்ணியம் கிடைக்கும் என்று கூறினார். அவரும் அவ்வாறே செய்தார். காசிபர் சோலையில் அமைத்த லிங்கமானதால் மூலவர் சோளீசுவரர் என்றழைக்கப்படுகிறார்.

மேற்கோள்கள்
-----------

1. 1 2 3  அருள்மிகு சோளீஸ்வரர் திருக்கோயில், தினமலர் கோயில்கள்
|  |
| --- |
| இக்கட்டுரை பின்வரும் தொடரின் பகுதியாகும்: |
| இசுலாம் |
|  |
| நம்பிக்கைகள்
* இறைவன் ஓருவர்
* இறைத்தூதர்கள்
* மறை நூல்கள்
* மலக்குகள்
* விதி

* மறுமை நாள்
 |
| கடமைகள்
* கலிமா
* தொழுகை
* நோன்பு
* சகாத்
* ஹஜ்
 |
| நூல்களும் சட்டங்களும்
* குர்ஆன்
* சுன்னா
* ஹதீஸ்

* Fiqh
* ஷரியா
* கலாம்
 |
| வரலாறு
* காலக்கோடு
* முகம்மது நபி

* Ahl al-Bayt
* நபித் தோழர்கள்

* ராசிதீன் கலீபாக்கள்
* இம்மாமேட் (சியா சட்டம்)

* கலீபாக்கள்
* இசுலாமின் பரவல்
 |
| பிரிவுகள்
* சுன்னி
* சியா
* சூபியம்

* இபாதி
* அகமதியா

* குரானிசம்
* இஸ்லாம் தேசம்
* Liberal
 |
| பண்பாடும் சமூகமும்
* இசுலாமியக் கல்வி
* இசுலாமும் விலங்குகளும்
* இசுலாமிய கலை

* நாட்காட்டி
* இசுலாமும் குழந்தைகளும்

* தாஃவா
* மக்கள் பரம்பல்

* பண்டிகைகள்
* மசூதிகள்

* மெய்யியல்
* அரசியல்

* அறிவியல்
* பெண்கள்
 |
| தொடர்புள்ள தலைப்புகள்
* ஏனைய சமயங்கள்
* இசுலாமியம்
* விமர்சனம்
 |
|  இசுலாம் வலைவாசல் |
| * பா
* உ
* தொ
 |

எகிப்து நாட்டில் இப்தார்
ஆட்டிறைச்சியைப் பொடியாக நறுக்கிச் சமைத்து மைதாப்புரோட்டாவுக்குள் வைத்துச் செய்யப்படும் கீமா புரோட்டா. பெங்களூர் கடை ஒன்றில்
**இப்தார்** (ஆங்கில மொழி: *Iftar*,அரபு மொழி: إفطار‎) என்பது ரமலான் நோன்பு நோற்கும் இசுலாமியர் மாலையில் நோன்பை முடித்துக் கொள்ளும் பொருட்டு உணவு உண்ணும் நிகழ்வை குறிக்கும். நோன்பை முடித்துக் கொள்பவர்கள் ஒன்றாகக் கூடி இவ் உணவை உண்பது வழக்கம். இது ஞாயிறு மறைந்த பின்னரே உட்கொள்ளப்படுகிறது. நோன்பை முடிப்பதற்கு முதன் முதலாக ஈச்சம்பழத்தை உண்பது வழக்கம்.

ரமலான் திங்களின்போது இப்தார் நேரத்தில் பல வகையான சிறப்பு உணவுகளை இசுலாமியர் மிகுதியாக வாழும் பகுதிகளில் காண முடியும். தமிழ்நாட்டிலும் கேரளத்திலும் அரிசி மற்றும் கிராம்பு பட்டை போன்றவற்றால் செய்யப்படும் நோன்புக் கஞ்சியை மக்கள் உட்கொள்வர். இதை இசுலாமியரும் சில வேளைகளில் மற்ற சமயத்தவரும் நோன்பு இருப்பவர்களுக்குப் பரிமாறுவதுண்டு. இந்தியாவில் இசுலாமியர் மிகுதியாக வாழும் ஐதராபாத் நகரில் கலீம் என்ற உணவு முகன்மை பெறுகிறது. இவை தவிர சமோசா, மாட்டிறைச்சி வருவல், ஆட்டிறைச்சி கபாபு, சில இடங்களில் ஒட்டகக்கறி, பொரித்த காடை என பல வகையான இறைச்சி உணவுகள் உட்கொள்ளப்படுகின்றன.

மையக்கிழக்கு நாடுகளில், மசூதிகளிலும் பிற இடங்களிலும், பெரிய கூடாரங்களை அமைத்து நூற்றுக் கணக்கானவர்களுக்கு ரமலான் மாதம் முழுவதும் இப்தார் உணவுகளைப் பரிமாறுவது வழக்கம். இந்த நாடுகளில், பல வணிக நிறுவனங்கள் தமது வாடிக்கையாளர்களுக்காக இப்தார் விருந்துகளைப் பெரிய விடுதிகளில் ஒழுங்கு செய்வது உண்டு. நூற்றுக்கணக்கில் இசுலாமியரும், பிற மதத்தவரும் இதில் கலந்து கொள்வதைக் காணலாம்.

இவற்றையும் காணலாம்
------------------

* ரமலான் நோன்பு
* ஸஹர்
அண்ணாவியார் **இளைய பத்மநாதன்** அரங்கில் தமிழின அடையாளம் தேடும் ஒரு நாட்டுக்கூத்துக் கலைஞராவர்.

1960களின் இறுதியில் இலங்கையின் வட பகுதியில் இடதுசாரி இயக்கம் மேற்கொண்ட தீண்டாமை ஒழிப்பு போன்ற வெகுசன இயக்கத்துடன் தன்னை இணைத்துக்கொண்டு வடபகுதிக் கிராமங்கள் தோறும் நாட்டுக்கூத்துக் கலைவடிவத்தினூடாக மக்கள் மத்தியில் விழிப்புணர்வை ஏற்படுத்தினார். அக்காலப்பகுதியில் 'அம்பலத்தாடிகள்' என்னும் கலைக்குழுவினரால் கிராமங்கள் தோறும் அரங்காகிய கந்தன் கருணை நாடகத்தில் இளைய பத்மநாதனின் பங்களிப்பு குறிப்பிடத்தக்கதாகும்.

யாழ்ப்பாணத்தில் பிரபல்யமான கந்தன் கருணை (1970) நாடகம் பின்னர் கொழும்பில் ஆட்டக்கூத்தாக அறிமுகமானது. அத்துடன் இவரின் 'ஏகலைவன்' என்ற கூத்து நாடகம் கொழும்பில் மண்டபம் நிறைந்த காட்சியாக அரங்கேறியதுடன் இலங்கையின் தேசிய ஒளிபரப்புச் சேவையான ரூபவாகினியிலும் ஒளிபரப்பாகியது.

இவ்வாறு படிப்படியாக நாடறிந்த கூத்துக் கலைஞராக பரவலாக அறிமுகமான இளைய பத்மநாதன் கொழும்பில் அரசாங்க எழுதுவினைஞராகப் பணியாற்றியவர்.

1983 இனக்கலவரத்தினைத் தொடர்ந்து தமிழ்நாட்டிற்குப் புலம் பெயர்ந்தவர், அங்கே பல்கலை அரங்கக் குழுவுடன் இணைந்து Bertolt Brecht என்பவரின் The Exception and the Rule என்ற நாடகத்தின் தமிழ் வடிவமான "ஒரு பயணத்தின் கதை", மற்றும் தீனிப்போர், ஏகலைவன் முதலானவற்றை எழுதி அரங்கேற்றினார். 'ஒரு பயணத்தின் கதை' பின்னர் அவுஸ்திரேலியாவில் சிட்னியிலும் மெல்பேர்னிலும் அரங்காக்கினார்.

Skin in Deep என்ற தனிநபர் நாடகத்தை அவுஸ்திரேலியா விக்டோரியா பல்கலைக்கழக நாடகத்துறை பேராசிரியர்கள், மாணவர்கள் முன்னிலையில் சோதனை முயற்சியாக அரங்கேற்றியுள்ளார். பாஞ்சாலி சபதம் உட்பட பல நாடகப்பாடல் பிரதிகளை இவர் எழுதியுள்ளார். காத்தவராயன் கூத்தை முறையாக கணபதிப்பிள்ளை அண்ணாவியாரிடம் பயின்றுள்ள இளைய பத்மநாதன் சிட்னியில் இதனை அரங்கேற்றினார்.

மெல்பேர்ன் விக்டோரியா பல்கலக்கழகத்தில் அரங்கக் கலைகளில் (Performance Studies) சிறப்புப் பட்டம் பெற்ற இளைய பத்மநாதன் மொனாஷ் பல்கலைக்கழகத்தில் அரங்கக் கலைகளுக்கான முதுகலை பட்டத்தையும் பெற்றுள்ளார்.

வெளிவந்த நூல்கள்
----------------

* *தீனிப்போர்*
* *ஏகலைவன்*
* *மீண்டும் இரமாயணம் மீண்டும் பாரதம்*

வெளி இணைப்புக்கள்
-----------------

* கந்தன் கருணை - நூலகம் திட்டம்
இளைநடு நீளுருண்டை
**இளைநடு நீளுருண்டை** அல்லது **நெட்டைக் கோளவுரு** ( **prolate spheroid**) என்பது ஒரு நீள்வட்டத்தின் பேரச்சைச் (பெரிய அச்சைச்) சுழலச்சாகக் கொண்டு சுழற்றிப் பெறும் ஒரு நீளுருண்டை வடிவமாகும். எனவே முனையச்சின் அரை நீளம் நடு வளையத்தின் விட்டத்தின் அரைநீளத்தைவிடக் குறைவாக (இளைத்து) இருக்கும். இதன் வடிவம் வெள்ளரிக்காய் போல் இருப்பதால் வெள்ளரி நீளுருன்டை வடிவம் என்றும் கூறலாம். இந்த இளைநடு நீளுருண்டையோடு பருநடு நீளுருண்டையையும் ஒப்பிட்டுப்பார்க்கலாம். 

இளைநடு நீளுருண்டையைக் கணிதக்குறியீட்டில்,

{\displaystyle \mu =c} என்னும் சமன்பாட்டால் இளைநடு நீளுருண்டை ஆள்கூறு முறைமையில் குறிப்பிடலாம். இதில் *c* என்பது ஏதோவொரு மாறிலி.
ஒரு நீள்வட்டத்தை அதன் பேரச்சைச் சுழலச்சாகக் கொண்டு சுழற்றினால் பெறும் வடிவம் இளைநடு நீளுருண்டை. படத்தில் a என்பது நீள்வட்டத்தின் பேரச்சின் அரைநீளம். b என்பது நீள்வட்டத்தின் சிற்றச்சின் அரைநீளம்.

பண்புகள்
--------

இளைநடு நீளுருண்டையின் மேற்பரப்பளவு சுழலுரு நீளுருண்டை(spheroids) பக்கத்தில் விளக்கப்பட்டுள்ளது.

{\displaystyle S\_{\rm {prolate}}=2\pi a^{2}\left(1+{\frac {b}{ae}}\sin ^{-1}e\right)} where {\displaystyle e^{2}=1-{\frac {a^{2}}{b^{2}}}.}
இளைநடு நீளுருண்டையின் கனஅளவு (பருவளவு): {\displaystyle V={\frac {4}{3}}\pi a^{2}b}

பயன்பாடுகள்
-----------

வெள்ளரிக்காய் போல் உள்ள இந்த இளைநடு நீளுருண்டை வடிவில் வெவ்வேறான நடுவிட்ட-முனையச்சு விட்ட விகிதங்களில் பல பொருள்கள் உள்ளன. *அமெரிக்கக் கால்பந்து* என்னும் ஆட்டத்தில் பயன்படும் பந்தும், *இரகுபி* (rugby) பந்தாட்டத்தில் பயன்படும் பந்து போன்றவையும் இவ்வடிவத்தில் உள்ளவையே

கதிரவன் மண்டலத்தில் உள்ள கோள்களின் துணைக்கோள்கள் (அல்லது நிலாக்கள்) சிலவும் இந்த இளைநடு நீளுருண்டை வடிவில் உள்ளன.

அடிக்குறிப்புகளும் மேற்கோள்களும்
--------------------------------

1. ↑  *See* 2008 NCAA Football Rules and Interpretations, Sec. 1, Art. 1 பரணிடப்பட்டது 2008-09-15 at the வந்தவழி இயந்திரம்

வெளியிணைப்புகள்
---------------

* வுல்ஃபிரமின் மாத்வோர்ல்டு தளத்தில் இதைப் பற்றிய கருத்துகள்
**அமேசோனாசு** (*Amazonas*, போர்ச்சுகீசிய உச்சரிப்பு : [ɐmɐˈzõnɐs]) பிரேசிலின் 26 மாநிலங்களில் ஒன்றாகும். இது நாட்டின் வடமேற்கு மூலையில் அமைந்துள்ளது. இது பரப்பளவில் பிரேசிலின் மற்ற மாநிலங்களை விட மிகப் பெரிய மாநிலமாக விளங்குகிறது. பரப்பளவின் அடிப்படையில் உலகளவிலும் நாட்டுப்பிரிவுகளினிடையே இது 9வது மிகப் பெரும் நாட்டு நிர்வாகப் பிரிப்பாக உள்ளது. 

இதனைச் சூழ்ந்துள்ள மாநிலங்கள்: (வடக்கிலிருந்து வலஞ்சுழியாக) ரோரைமா, பாரா, மடோ குரோசோ, ரோன்டோனியா, ஆக்ரி. மேலும் பெரு, கொலொம்பியா மற்றும் வெனிசுவேலா நாடுகளுடன் தன் எல்லையைக் கொண்டுள்ளது. 

அமேசான் ஆற்றை ஒட்டி இதற்கு *அமேசோனாசு* என்ற பெயர் வந்தது. முன்னதாக *எசுப்பானிய கயானா* என அழைக்கப்பட்டப் பகுதியின் அங்கமாக பெருவின் எசுப்பானிய அரசப் பிரதிநிதி ஆட்சியில் இருந்தது. 18வது நூற்றாண்டின் துவக்கத்தில் இங்கு குடியேறிய போர்த்துக்கேயர்கள் 1750இல் ஏற்பட்ட மாட்ரிட் உடன்பாட்டின்படி தங்கள் பேரரசில் இணைத்துக்கொண்டனர். 1889இல் பிரேசிலியக் குடியரசின் மாநிலமானது. 

இந்த மாநிலத்தின் பெரும்பகுதி வெப்பமண்டலக் காடுகளாலானது; ஆற்றோரங்களில் நகரக் குடியிருப்புகள் ஏற்பட்டன. எனவே இந்த நகரங்களை படகுகள் மூலமாகவோ வானூர்திகள் மூலமாகவோத்தான் சென்றடைய முடியும். தலைநகரமாகவும் பெரிய நகரமாகவும் உள்ள மனௌசு, 1.7 மில்லியன் மக்கள் வாழும் நவீன நகரமாகும்.இந்நகர் அத்திலாந்திக்குப் பெருங்கடலிலிருந்து அமேசான் ஆற்றுவழியே 1500 கிமீ தொலைவிலுள்ள காட்டின் நடுவே உள்ளது.இந்த மாநிலத்தின் மக்கள்தொகையில் பாதிக்கும் மேற்பட்டவரக்ள் இந்நகரில் வசிக்கின்றனர். மற்ற பெரிய நகரங்களான, பரின்டின்சு, மனாகபுரு, இட்டாகோவாடியாரா, டெஃபெ, கோயரி ஆகியனவும் அமேசான் ஆற்றுத்தீரத்திலேயே மாநிலத்தின் கிழக்கு பகுதியில் அமைந்துள்ளன.

மேற்சான்றுகள்
-------------

1. ↑  IBGE Estimates of Population, 2013